open-index/open-wikipedia-markdown huggingface dataset:
רוזוולט (DDG-80)

**USS רוזוולט** (באנגלית: **USS Roosevelt (DDG-80)**) היא משחתת טילים מונחים מסדרת המשחתות מסדרת ארלי ברק בצי ארצות הברית. האונייה נקראה על שמם של נשיא ארצות הברית פרנקלין דלאנו רוזוולט ורעייתו, הגברת הראשונה אלינור רוזוולט. האונייה הייתה ה־13 בסדרת משחתות מדגם זה שנבנו במספנת אינגלס בפסקאגולה, מיסיסיפי.

נמל הבית של רוזוולט הוא בסיס הצי רוטה שבספרד.

## היסטוריה
ב־4 באפריל 2006 ניסתה Roosevelt, יחד עם הפריגטה של הצי ההולנדי HNLMS De Zeven Provinciën, ליירט ספינת דיג דרום־קוריאנית שנחטפה מול חופי סומליה. במהלך המרדף איימו הפיראטים בנשק חם על אנשי הצוות, והכוחות נאלצו לנתק מגע. ספינת הדיג הצליחה להימלט אל המים הטריטוריאליים של סומליה.

ב־16 בפברואר 2007 הוענק לאונייה אות הצטיינות הקרבית Battle Efficiency “E” לשנת 2006.

ב־28 באוקטובר 2011 סיימה האונייה פריסה מבצעית בת שבעה חודשים באזורי האחריות של הצי החמישי והצי השישי של ארצות הברית. במהלך פריסה זו שהתה האונייה בים במשך 205 ימים מתוך 213 ימי היעדרות מנמל האם, Naval Station Mayport. בפרק זמן זה רשמה תקופת הפלגה רצופה של 113 ימים, במהלכה גמאה למעלה מ־38,000 מייל ימי. במהלך הפריסה ביקרה האונייה בשלושה נמלים בלבד: רוטה שבספרד, האי מאהה שבאיי סיישל, ופור לואי שבמאוריציוס.

ב־16 במרץ 2014 השתלטו לוחמי יחידת אריות הים שפעלו מן האונייה על מכלית הנפט הסוררת Morning Glory מדרום לקפריסין, במטרה להעבירה לידי הרשויות בלוב.

בין יוני לאוקטובר 2017 עברה האונייה תקופת תחזוקה ושדרוג מקיפה, Depot Modernization Period (DMP), במספנת BAE Systems Jacksonville בפלורידה. במסגרת זו שודרגו מערכות שונות, בוצעו עבודות תחזוקה נרחבות, וחדר האוכל של האונייה עבר תכנון ועיצוב מחדש.

ב־21 במרץ 2020 עזבה האונייה את נמל האם במייפורט והחלה בהעברת נמל הבית שלה לבסיס הצי רוטה שבספרד, לשם הגיעה ב־16 במאי 2020 והחליפה את האונייה קרני (DDG-64). במסגרת ההתאמות הוחלפה מערכת ההגנה הקרובה האחורית מסוג Phalanx במערכת SeaRAM. במאי 2020 פעלה האונייה בים ברנץ יחד עם USS Arleigh Burke, USS Porter, USS Ross, אוניית האספקה USNS Supply והפריגטה הבריטית HMS Kent, במסגרת התרגיל האמריקאי הראשון באזור הארקטי מאז אמצע שנות ה־90.

ב־21 באוקטובר 2020 סיימה האונייה את סיור ה־FDNF-E הראשון שלה במסגרת הצי השישי, במהלכו פעלה באזורי הים הארקטי, הים התיכון והים השחור, כחלק מתמיכה באינטרסים הביטחוניים של ארצות הברית באירופה ובאפריקה.

ב־29 במרץ 2021 החלה האונייה את סיור ה־FDNF-E השני שלה. בין 2 ל־7 באפריל 2021 השתתפה יחד עם USS Arleigh Burke, הצוללת USS Vermont ומטוס P-8A של טייסת VP-46 בתרגיל לוחמה נגד צוללות Black Toro בצפון האוקיינוס האטלנטי. במהלך אמצע שנת 2021 שימשה האונייה, בעת עגינתה ברוטה, כאתר צילום לפרק הסיום של העונה השלישית של סדרת הטלוויזיה ג'ק ראיין של Amazon Prime Video, כאשר חלק מאנשי הצוות הופיעו כניצבים.ב־11 בדצמבר 2021 החלה האונייה את סיור ה־FDNF-E השלישי שלה.

ב־8 באוקטובר 2023, יום לאחר מתקפת 7 באוקטובר, הורה מזכיר ההגנה של ארצות הברית, לויד אוסטין, על העברת קבוצת התקיפה של נושאת המטוסים ג'רלד פורד (CVN-78) למזרח הים התיכון. לצד נושאת המטוסים כללה הקבוצה גם את הסיירת Normandy והמשחתות Ramage, Carney, Roosevelt ו־Thomas Hudner.

ב־20 בינואר 2026, על רקע מתיחות גוברת בין ארצות הברית לאיראן, דווח כי האונייה שבה למזרח הים התיכון כחלק מהיערכות ימית אמריקאית רחבה סביב איראן.

## קישורים חיצוניים

## הערות שוליים

קטגוריה:משחתות בצי ארצות הברית
יאיר גבאי (ראש מועצה אזורית)

**יאיר גבאי** (1930 – 16 בנובמבר 2021) היה ראש המועצה האזורית מנשה בשנים 1984–1992.

## ביוגרפיה
גבאי נולד ב-1930 בקורדובה שבארגנטינה, בגיל 14 הצטרף גבאי לתנועת השומר הצעיר בעיר הולדתו, ובמסגרת זו מילא שורת תפקידים בהנהגה המקומית והארצית. הוא עלה לישראל בשנת 1954 ולצד עבודתו בענף החקלאות, תפס תפקידים מרכזיים בוועדות הקיבוץ, במזכירות ובגזברות.

נבחר ב-10 בפברואר 1984 לראשות המועצה וכיהן בה עד ל-11 בפברואר 1992.

ב-1987 כראש המועה פתח בקמפיין להכרה בכפר אל-עריאן יחד עם תושבי הכפר, הכפר הוכר לבסוף ב-1996 תחת ראש המועצה הבא אילן שדה.

## חיים אישיים
היה נשוי לאורית ואב לשניים.

## הערות שוליים

קטגוריה:ראשי המועצה האזורית מנשה
קטגוריה:מצר: אישים
קטגוריה:ישראלים ילידי ארגנטינה
קטגוריה:עולים בשנות ה-1950
קטגוריה:ישראלים שנולדו ב-1930
קטגוריה:ישראלים שנפטרו ב-2021
דולסה סלואן

**דולסה סלואן** (באנגלית: **Dulcé Sloan**; נולדה ב־4 ביולי 1983) היא סטנדאפיסטית ושחקנית אמריקאית. בעבר שימשה ככתבת וכמנחה בתוכנית "הדיילי שואו" בקומדי סנטרל. סלואן דיבבה את הדמות האניבי (Honeybee) בתוכנית האנימציה The Great North של רשת פוקס.

## ביוגרפיה
סלואן נולדה במיאמי, פלורידה, ואת מרבית ילדותה העבירה בין אטלנטה, ג'ורג'יה לבין מיאמי. בשנת 2001 סיימה את לימודי התיכון בג'ורג'יה.

סלואן למדה ב, שם קיבלה תואר ראשון במשחק תיאטרלי.

## קריירה
סלואן החלה לעשות סטנד־אפ במאי 2009.

בשנת 2015 נבחרה לאחת מ"הפנים החדשות של הקומדיה" בפסטיבל הקומדיה Just for Laughs, וזכתה בתחרות הסטנד־אפ השנתית ה־12 של StandUp NBC. הופעת הבכורה שלה בתוכניות הלילה התקיימה בפברואר 2016 בתוכנית "קונאן". כמה חודשים לאחר מכן זכתה ב־Big Sky Comedy Festival לשנת 2016, שנערך בבילינגס, מונטנה. בהמשך הופיעה בתוכניות טלוויזיה נוספות, בהן , , , וככתבת בתוכנית . בספטמבר 2017 הצטרפה לצוות הכתבים של "הדיילי שואו". באוקטובר 2019 שודר פרק בכיכובה בסדרה .

סלואן מדבבת את הדמות האניבי (Honeybee) בסיטקום האנימציה The Great North של פוקס, וכן משמשת כפאנליסטית בתוכנית הרדיו .

בנוסף, היא מנחה פודקאסט שבועי בשם Chasing K-Dramas, העוסק בניתוח סדרות דרמה קוריאניות פרק אחר פרק.

## חיים אישיים
סלואן היא אחייניתו של זמר הפריסטייל .

## פילמוגרפיה
### קולנוע

### טלוויזיה

## פרסים והוקרה
*2015: "הפנים החדשות של הקומדיה" בפסטיבל Just for Laughs
*2015: זוכת תחרות הסטנד־אפ של Stand-Up NBC
*2016: זוכת Big Sky Comedy Festival
*2017: נכללה ברשימת "10 הקומיקאים שכדאי להכיר" של "רולינג סטון"
*2017: נכנסה להיכל התהילה של בוגרי 
*2018: נכללה ברשימת "10 הקומיקאים שכדאי לעקוב אחריהם" של "וראייטי"
*2024: זוכת פרס אמי לתוכנית אירוח הטובה ביותר, על "הדיילי שואו" (כמנחה)

## קישורים חיצוניים
* 

## הערות שוליים

קטגוריה:קומיקאיות אמריקאיות
קטגוריה:סטנדאפיסטיות אמריקאיות
קטגוריה:קומיקאיות אפרו-אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות קולנוע וטלוויזיה אמריקאיות
קטגוריה:זוכי פרס אמי לבידור בפריים טיים
קטגוריה:אמריקאיות שנולדו ב-1983
ג'ונאי בייפילד

**ג'ונאי ד'אנדרה אשלי בייפילד** (באנגלית: **Jun'ai De'Andre Ashlee Byfield**; נולד ב-6 בדצמבר 2008 בלונדון שבאנגליה) הוא כדורגלן אנגלי המשחק בעמדת הבלם בקבוצת טוטנהאם הוטספר מהפרמייר ליג.

## קריירת מועדונים
בייפילד גדל במחלקת הנוער של טוטנהאם הוטספר. הוא ישב על ספסל הקבוצה הבוגרת לראשונה במסגרת משחק הסופר קאפ האירופי 2025 נגד פריז סן-ז'רמן ב-13 באוגוסט 2025. ב-10 בדצמבר 2025 חתם על חוזה מקצועני ראשון במועדון. ב-20 בינואר 2026 ערך את הופעת הבכורה שלו בקבוצה הבוגרת של המועדון, כשהחליף את לוקאס בריוואל בדקה ה-62 בניצחון 0–2 על בורוסיה דורטמונד במסגרת שלב הליגה של ליגת האלופות לעונת 2025/2026, ובגיל 17 שנים ו-45 ימים הפך לשחקן הצעיר ביותר בהיסטוריה של טוטנהאם בליגת האלופות.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני טוטנהאם הוטספר
קטגוריה:אנגלים שנולדו ב-2008
המועצה הראשונה של המלכה ויקטוריה

**המועצה הראשונה של המלכה ויקטוריה** הוא ציור שמן על בד מאת דייוויד וילקי, המתוארך לשנת 1838. היצירה מתארת את ישיבתה הראשונה של המלכה ויקטוריה עם המועצה המלכותית, שהתקיימה ב־20 ביוני 1837 בארמון קנזינגטון, שעות אחדות לאחר מותו של ויליאם הרביעי. הציור הוזמן עבור המלכה ויקטוריה ונועד להנציח רגע מכונן בראשית מלכותה.

## תיאור היצירה
הסצנה מתרחשת בטרקלין האדום בארמון קנזינגטון, בשעה אחת־עשרה בבוקר. המלכה, שהייתה בת שמונה־עשרה בלבד, מתוארת כשהיא עומדת מול חברי מועצת ההצטרפות. הדמויות מזוהות על פי מפתח שפורסם עם תחריט מאת צ’ארלס פוקס בעקבות הציור. בין הדמויות הבולטות נכללים צ’ארלס גרוויל בקצה השמאלי, לורד מלבורן האוחז במסמך במרכז, ארנסט דוכס קמברלנד היושב סמוך לעמוד הימני, הדוכס מוולינגטון העומד לפני אותו עמוד, ואוגוסטוס פרדריק, דוכס סאסקס היושב בצדו הקרוב של השולחן.

## פרשנות
הציור נועד כהתמודדות מודרנית עם נושא מוכר מן המסורת האמנותית, המזוהה עם סצנת “מציאת ישו בבית המקדש”, שבה הילד נמצא מתדיין עם הזקנים. ההקבלה הנרטיבית והחזותית מבוססת על דמות צעירה המוצבת במרכז אספה של דמויות סמכותיות. ההשוואה נתפסת כהולמת גם בשל הופעתו של דוכס סאסקס, שנהג לחבוש כיפה יהודית. לאחר השלמת הציור בשנת 1838 תיארה המלכה ויקטוריה את היצירה כ“אחת התמונות הגרועות ביותר שראיתי, הן מבחינת הציור והן מבחינת הדמיון”. עמדה זו סימנה העדפה ברורה לייצוג תיעודי ישיר על פני תיאור ציורי וטקסי.

## השוואות והקשר אמנותי
ביצירה זו בחר וילקי בגישה ציורית המדגישה אופי זורם ומעובד של פני השטח, בניגוד למגמה תיעודית מדויקת שאפיינה אמנים אחרים בני התקופה. בעקבות תגובתה של המלכה, נדחתה הגישה ה“ציורית” לטובת ייצוג טקסי תיעודי, כפי שנעשה בידי ג’ורג’ הייטר ואחרים, שעסקו בתיאור רשמי ומדויק של אירועי חצר.

## הערות שוליים

קטגוריה:המלכה ויקטוריה בציורים
קטגוריה:דיוקנאות של משפחת המלוכה הבריטית
קטגוריה:ציורים באוסף המלכותי של הממלכה המאוחדת
קטגוריה:ציורי היסטוריה
קטגוריה:ציורי שמן
קטגוריה:ציורים מהמאה ה-19
עונת 2022 ב-WNBA

**עונת 2022** הייתה העונה ה-26 של ליגת ה-WNBA. הליגה כללה 12 קבוצות (כמו בעונה הקודמת) והסתיימה בזכייה של לאס וגאס אייסז בפעם הראשונה בתולדות המועדון. היא ניצחה בסדרת הגמר את קונטיקט סאן עם תוצאה 3:1.

העונה הסדירה הורחבה ל-36 משחקים (היה מתוכנן לעונת 2020 אך נדחה עקב מגפת הקורונה). מתוכנת פלייאוף חזרה למתכונת שהייתה נהוגה בעונת 2015.

בעקבות מעצר של כדורסלנית בריטני גריינר ברוסיה הוחלט שבכל המשחקים רצפת האולם תהיה מעוטרת בסמל "BG42".

תואר השחקנית המצטיינת של העונה הסדירה (MVP) הוענק לאייז'ה וילסון (לאס וגאס אייסז).

מספר משחקים לכל קבוצה היה 36. העונה כללה 230 משחקים (כולל 22 משחקים בשלב פלייאוף). במשחקים צפו 1,215,359 צופים (5,679 צופים בממצוע למשחק). היקף הצופים טרם חזר לרמה שהייתה לפני מגפת הקורונה.

קבוצת לאס וגאס אייסז זכתה בגביע הנציבה של ה-WNBA.

משחקי הליגה שודרו ברשתות ESPN, ESPN2, ABC, CBS, CBSSN ו-NBA TV.
## דראפט 2022
הגרלת הדראפט נערכה ב-19 בדצמבר ווושינגטון מיסטיקס זכתה בזכות הבחירה הראשונה. בהגרלה השתתפו 4 קבוצות. יתר הקבוצות זכו בבחירות בהתאם לסדר הפוך של הופעתם בעונה הקודמת. בעקבות הסדרים בין הקבוצות, סדר הבחירה השתנה.

בדראפט הראשי נבחרו 36 שחקניות מהן 31 מארצות הברית, 2 שחקניות מאוסטרליה, ושחקנית אחת מגרמניה, איטליה ומאלי.

להלן חמש הבחירות הראשונות:

## העונה הסדירה
העונה כלל 36 משחקים - 18 בתוך הבית ו-18 עם קבוצות מהבית השני.

## [[פלייאוף]]
לפלייוף העפילו 8 קבוצות החזקות ללא קשר לבית מזרח/מערב.

מפגשי רבע הגמר כללו עד 3 משחקים בשלבים המתקדמים נדרשו 3 ניצחונות.

### סדרת הגמר

## שחקניות מצטיינות
* MVP של העונה הסדירה ב-WNBA - אייז'ה וילסון (לאס וגאס אייסז)
* MVP של סדרת הגמר ב-WNBA - צ'לסי גריי (לאס וגאס אייסז)
* שחקנית ההגנה של העונה ב-WNBA - אייז'ה וילסון (לאס וגאס אייסז)
* רוח ספורטיבית - סילביה פאולס (מינסוטה לינקס)
* רוקי השנה ב-WNBA - ריין הוורד (אטלנטה דרים)
* מלכת הנקודות - בריאנה סטיוארט (סיאטל סטורם) - 21.8 בממוצע למשחק
* מלכת הריבאונדים - סילביה פאולס (מינסוטה לינקס) - 9.8 בממוצע למשחק
* מלכת האסיסטים - נטשה קלאוד (וושינגטון מיסטיקס) - 7.0 בממוצע למשחק

### קבוצת העונה
חמישיית העונה הראשונה
* אייז'ה וילסון (לאס וגאס אייסז)
* בריאנה סטיוארט (סיאטל סטורם)
* קלסי פלאם (לאס וגאס אייסז)
* סקיילר דיגינס-סמית (פיניקס מרקורי)
* קנדיס פארקר (שיקגו סקיי)

חמישיית העונה השנייה
* אליסה תומאס (קונטיקט סאן)
* סברינה יונסקו (ניו יורק ליברטי)
* נקה אוגוומיקה (לוס אנג'לס ספארקס
* ג'ונקל ג'ונס  (קונטיקט סאן)
* סילביה פאולס (מינסוטה לינקס)

## משחק האולסטאר
ב-14 ביולי נערך בוינטראסט ארנה, שיקגו, משחק האולסטאר של הליגה. סגלי הנבחרות נקבעו באמצעות הצבעת אוהדים, שחקניות, עיתונאי ספורט ומאמנים. האוהדים יכלו להצביע לעשר שחקניות, ואילו יתר המצביעים יכלו להצביע ל-22 שחקניות. מאמנים ושחקניות לא הורשו להצביע לשחקניות מאותה קבוצה.

השחקניות שצברו את מספר הקולות הרב ביותר מונו לקפטניות הקבוצות והיו רשאיות לבחור 11 מחברות הקבוצה. אייז'ה וילסון ובריאנה סטיוארט קיבלו את המינוי. הסגלים כללו 11 כדורסלניות מבית המערב ו-11 מבית המזרח.

המשחק הסתיים בניצחון קבוצת "אייז'ה וילסון" בתוצאה 134–112.

תואר השחקנית המצטיינת של המשחק (MVP) הוענק לקלסי פלאם (לאס וגאס אייסז).

## קישורים חיצוניים

* נתוני העונה
* סיכום עונה

קטגוריה:תחרויות כדורסל ב-2022
קטגוריה:עונות WNBA
קטגוריה:2022 בארצות הברית
עונת 2023 ב-WNBA

**עונת 2023** הייתה העונה ה-27 של ליגת ה-WNBA. הליגה כללה 12 קבוצות (כמו בעונה הקודמת) והסתיימה בזכייה של לאס וגאס אייסז בפעם השנייה בתולדות המועדון. היא ניצחה בסדרת הגמר את ניו יורק ליברטי עם תוצאה 3:1.

העונה הסדירה הורחבה ל-40 משחקים.  

תואר השחקנית המצטיינת של העונה הסדירה (MVP) הוענק לבריאנה סטיוארט (אינדיאנה פיבר).

מספר משחקים לכל קבוצה היה 40. העונה כללה 240 משחקים (כולל 20 משחקים בשלב פלייאוף). במשחקים צפו 1,585,824 צופים (6,608 צופים בממצוע למשחק).  

קבוצת לאס וגאס אייסז זכתה בגביע הנציבה של ה-WNBA. 

משחקי הליגה שודרו ברשתות ESPN, ESPN2, ABC, CBS, CBSSN ו-NBA TV.
## דראפט 2023
הגרלת הדראפט נערכה ב-11 בנובמבר ואינדיאנה פיבר זכתה בזכות הבחירה הראשונה. בהגרלה השתתפו 4 קבוצות. יתר הקבוצות זכו בבחירות בהתאם לסדר הפוך של הופעתם בעונה הקודמת. בעקבות הסדרים בין הקבוצות, סדר הבחירה השתנה.

בדראפט הראשי נבחרו 36 שחקניות מהן 24 מארצות הברית, 2 שחקניות מצרפת, ושחקנית אחת מברזיל, מקסיקו, קנדה, אוסטרליה, הונגריה, יוון, קמרון, ספרד, דנמרק ובלארוס.

להלן חמש הבחירות הראשונות:

## העונה הסדירה
העונה כלל 40 משחקים - 20 בתוך הבית ו-20 עם קבוצות מהבית השני.

## [[פלייאוף]]
לפלייוף העפילו 8 קבוצות החזקות ללא קשר לבית מזרח/מערב. 

מפגשי רבע הגמר כללו עד 3 משחקים בשלבים המתקדמים נדרשו 3 ניצחונות.

### סדרת הגמר

## שחקניות מצטיינות
*  MVP של העונה הסדירה ב-WNBA - בריאנה סטיוארט (ניו יורק ליברטי)
* MVP של סדרת הגמר ב-WNBA - אייז'ה וילסון (לאס וגאס אייסז)
* שחקנית ההגנה של העונה ב-WNBA - אייז'ה וילסון (לאס וגאס אייסז)
* רוח ספורטיבית - אליזבת ויליאמס (שיקגו סקיי)
* רוקי השנה ב-WNBA - אליה בוסטון (אינדיאנה פיבר)
* מלכת הנקודות -ג'ול לויד (סיאטל סטורם) - 24.7 בממוצע למשחק 
* מלכת הריבאונדים -אליסה תומאס (קונטיקט סאן) - 9.9 בממוצע למשחק
* מלכת האסיסטים - קורטני ונדרסלוט (ניו יורק ליברטי) - 8.1 בממוצע למשחק

### קבוצת העונה
חמישיית העונה הראשונה
* בריאנה סטיוארט (סיאטל סטורם)
* אליסה תומאס (קונטיקט סאן)
* אייז'ה וילסון (לאס וגאס אייסז)
* נאפיסה קולייר (מינסוטה לינקס)
* סאטו סבאלי / (דאלאס וינגס)

חמישיית העונה השנייה
* נקה אוגוומיקה (לוס אנג'לס ספארקס
* ג'קי יאנג (לאס וגאס אייסז)
* צ'לסי גריי (קונטיקט סאן)
* ג'ול לויד (סיאטל סטורם)
* סברינה יונסקו (ניו יורק ליברטי)

## משחק האולסטאר
ב-15 ביולי נערך במיקלוב אולטרה ארנה, לאס וגאס, משחק האולסטאר של הליגה. סגלי הנבחרות נקבעו באמצעות הצבעת אוהדים, שחקניות, עיתונאי ספורט ומאמנים. האוהדים יכלו להצביע לעשר שחקניות, ואילו יתר המצביעים יכלו להצביע ל-22 שחקניות. מאמנים ושחקניות לא הורשו להצביע לשחקניות מאותה קבוצה.

השחקניות שצברו את מספר הקולות הרב ביותר מונו לקפטניות הקבוצות והיו רשאיות לבחור 11 מחברות הקבוצה. אייז'ה וילסון ובריאנה סטיוארט קיבלו את המינוי. הסגלים כללו 11 כדורסלניות מבית המערב ו-12 מבית המזרח (אלנה דלה דון נבחרה אך נפצעה כמה ימים לפני המשחק והוחלפה).

המשחק הסתיים בניצחון קבוצת "בריאנה סטיוארט" בתוצאה 143–127.

תואר השחקנית המצטיינת של המשחק (MVP) הוענק לג'ול לויד (סיאטל סטורם).

## קישורים חיצוניים

* נתוני העונה
* סיכום עונה

קטגוריה:תחרויות כדורסל ב-2023
קטגוריה:עונות WNBA
קטגוריה:2023 בארצות הברית
פיטר סון

**פיטר סון** (באנגלית: **Peter Sohn**, נולד ב-18 באוקטובר 1977) הוא יוצר סרטים, אנימטור, אמן סטוריבורד ובמאי קולנוע אמריקאי. הוא ידוע על הסרטים שביים בפיקסאר, "הדינוזאור הטוב" (2015) ו-"אלמנטלי" (2023).

## ראשית החיים
פיטר סון נולד ב-18 באוקטובר 1977 בברונקס בעיר ניו יורק כבן למהגרים מקוריאה, Yung Tahk Sohn ו-Hea Ja Sohn. הוא היה האח הקטן במשפחתו.

בזמן לימודיו של סון במכללת קליפורניה לאמנויות (CalArts), מונה לאנימטור בסרט של בראד בירד, "ענק הברזל".

## קריירה
### סטוריבורד ואנימציה
בשנת 2000 הצטרף סון לאולפן ההנפשה "פיקסאר" והחל לתרום בעבודות אמנות, סטוריבורד ואנימציה בסרטים כגון "משפחת סופר-על" (2004), "מוצאים את נמו" (2003), "וול-E" ועוד.

הוא שימש גם כאמן סטוריבורד ולקח חלק ביצירת עלילה בסרטים שונים של פיקסאר לפני שפנה לבימוי.

### בימוי
הפרויקט הבימוי הראשון של סון בפיקסאר היה הסרט הקצר "מעונן חלקית" משנת 2009, בו הוא היה במאי בפעם הראשונה.

בשנת 2015 הוא ביים את הסרט הארוך "הדינוזאור הטוב", הסרט הארוך הראשון שלו כבמאי מלא.

לאחר מכן סון כתב וביים את הסרט "אלמנטלי" (2023), סרט אנימציה אישי בהשראת חוויותיו כבן למשפחת מהגרים בניו יורק. רעיון הסרט, שעסק בדמויות מיתולוגיות של ארבעת היסודות, התגבש לאורך מספר שנים והיווה פרויקט קרוב לליבו של סון. במספר ראיונות ציין סון כי "אלמנטלי" שואב רבות מהחוויה האישית של גדילה כבן למהגרים ועבודה קשה של משפחתו, ושהסיפור נבנה גם מתוך הזיכרונות והאינטראקציות עם בני משפחתו.

### דיבוב
מעבר לעבודתו כאנימטור ובמאי סון תרם גם כקול בדמויות בסרטים שונים, כולל דיבוב דמות אמיל, אחיו של רמי בסרט "רטטוי" (2007) ודמות החתול סוקס בסרט "שנות אור" (2022).

## קישורים חיצוניים

## הערות שוליים

קטגוריה:אנשי פיקסאר
קטגוריה:במאי סרטי אנימציה
קטגוריה:במאי קולנוע אמריקאים
קטגוריה:אמריקאים שנולדו ב-1977
ריו אנגומוהא

**ריו צ'ימה אנגומוהא** (באנגלית: **Rio Chima Ngumoha**; נולד ב-29 באוגוסט 2008 בלונדון שבאנגליה) הוא כדורגלן אנגלי המשחק בעמדת קשר הכנף בקבוצת ליברפול מהפרמייר ליג.

## קריירת מועדונים
אנגומוהא גדל במחלקת הנוער של צ'לסי, ובקיץ 2024 עבר למחלקת הנוער של ליברפול. בתחילת עונת 2024/2025 נקרא להתאמן עם הקבוצה הבוגרת של ליברפול על-ידי המאמן ארנה סלוט. ב-11 בינואר 2025 ערך את הופעת הבכורה שלו בקבוצה הבוגרת של המועדון, כשפתח בהרכב בניצחון 0–4 על אקרינגטון סטנלי במסגרת הסיבוב השלישי של גביע ה-FA לעונת . בגיל 16 שנים ו-135 ימים, הפך לשחקן הצעיר ביותר שמשחק במדי ליברפול במסגרת גביע ה-FA, וכן לשחקן הצעיר ביותר שפותח בהרכב בהיסטוריה של ליברפול. ב-25 באוגוסט ערך את הופעת הבכורה שלו בפרמייר ליג, כשהחליף את קודי חאקפו בניצחון 2–3 על ניוקאסל יונייטד במסגרת המחזור השני לעונת 2025/2026. הוא נכנס לשחק בדקה השישית של תוספת הזמן של המחצית השנייה, כשהתוצאה הייתה 2-2, וארבע דקות לאחר מכן הבקיע את שער הניצחון של ליברפול, והפך לשחקן הצעיר ביותר שכובש שער בהיסטוריה של הקבוצה. ב-17 בספטמבר ערך את הופעת הבכורה שלו בליגת האלופות, בניצחון 2–3 על אתלטיקו מדריד במסגרת שלב הליגה לעונת 2025/2026, ובגיל 17 שנים ו-19 ימים הפך לשחקן הצעיר ביותר שמשחק עבור ליברפול בליגת האלופות, כשהוא שובר את שיאו של טריי ניוני. ב-25 בספטמבר חתם על חוזה מקצועני ראשון במועדון.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ליברפול
קטגוריה:אנגלים שנולדו ב-2008
טריי ניוני

**טריימוריס ניוני** (באנגלית: **Treymaurice Nyoni**; נולד ב-30 ביוני 2007 ברדינג שבאנגליה) הוא כדורגלן אנגלי המשחק בעמדת הקשר בקבוצת ליברפול מהפרמייר ליג.

## קריירת מועדונים
ניוני גדל במחלקת הנוער של לסטר סיטי, ובחודש ספטמבר 2023 עבר למחלקת הנוער של ליברפול. חודש לאחר מכן, החל להתאמן עם הקבוצה הבוגרת של המועדון תחת המאמן יורגן קלופ. ב-28 בפברואר 2024 ערך את הופעת הבכורה שלו בקבוצה הבוגרת של המועדון, כשהחליף את הארווי אליוט בניצחון 3-0 על סאות'המפטון במסגרת הסיבוב החמישי של גביע ה-FA לעונת . בגיל 16 שנים ו-243 ימים, הפך לשחקן הצעיר ביותר בהיסטוריה של ליברפול במסגרת גביע ה-FA. ב-15 באוקטובר 2024 חתם על חוזה מקצועני ראשון בליברפול. ב-29 בינואר 2025 ערך את הופעת הבכורה שלו בליגת האלופות, בהפסד 3-2 לפ.ס.וו. איינדהובן במסגרת שלב הליגה לעונת 2024/2025, ובגיל 17 שנים ו-213 ימים הפך לשחקן הצעיר ביותר בהיסטוריה של ליברפול שמשחק במפעל אירופי. ב-20 בדצמבר ערך את הופעת הבכורה שלו בפרמייר ליג, בניצחון 2-1 על טוטנהאם הוטספר במסגרת המחזור ה-17 לעונת 2025/2026.

## חיים אישיים
ניוני נולד באנגליה להורים מזימבבואה. אחיו הצעיר ריס משחק במחלקת הנוער של לסטר סיטי.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ליברפול
קטגוריה:אנגלים שנולדו ב-2007
פרנל סטרייצ'י

**ג'ואן פרנל סטרייצ'י** (באנגלית: **Joan Pernel Strachey**. 4 במרץ 1876 – 19 בדצמבר 1951) הייתה חוקרת אנגלייה של השפה הצרפתית ומנהלת מכללת ניונהאם.

## ביוגרפיה
סטרייצ'י נולדה בקלפהאם קומון בלונדון בשנת 1876. אביה היה סר ריצ'רד סטרייצ'י, לוטננט גנרל בצבא הבריטי, ואימה הייתה הסופרג'יסטית ג'יין מריה סטרייצ'י, חברתה של מיליסנט גארט פוסט, שהייתה ממייסדות מכללת ניונהאם בקיימברידג'. בין אחיה נמנו ליטון סטרייצ'י ואוליבר סטרייצ'י, חברי קבוצת בלומסברי.
ימין|ממוזער|משפחת סטרייצ'י. פרנל הרביעית משמאל.
סטרייצ'י למדה בבית הספר אלנסווד, ובשנת 1895 נרשמה למכללת ניונהאם, אחת משתי המכללות החדשות לנשים באוניברסיטת קיימברידג'. תחילה למדה היסטוריה, ולאחר מכן עברה לשפות מודרניות ושפות ימי הביניים, וחקרה את הצרפתית המוקדמת. ב-1900 החלה להרצות במכללת רויאל הולוואי בלונדון, לאחר שבילתה תקופה בפריז. סטרייצ'י חזרה למכללת ניונהאם בשנת 1905 כמרצה לצרפתית ולשפות רומאניות, ובשנת 1917 קודמה לתפקיד מנהלת הלימודים בשפות מודרניות ושפות ימי הביניים. במסגרת תפקידה פעלה לקידום מעמדן של נשים באקדמיה, שבאותה תקופה עדיין עדיין לא יכלו לקבל תארים באוניברסיטת קיימברידג', אך הוא לא צלח במהלך תקופתה במכללה.

בשנים 1927–1941 שימשה מנהלת במכללת ניונהאם. על פי הביוגרפיה שלה היא "הפגינה כישורי ניהול וגיוס כספים מפתיעים, תוך ומודעות לכל היבט של חיי המכללה… היא הקפידה על התנהגות התלמידים, ורבים ראו בה שמרנית מדי", והייתה "דוברת שנונה ורהוטה… ורבים חשו בחסרונה כשפרשה."

היא ניצלה את ידידותה עם חברי קבוצת בלומסברי כדי להזמין את וירג'יניה וולף להרצות בשנת 1928. וולף שהתה בניונהאם עם ויטה סקוויל-וסט, והרצאתה בפני אגודת האמנויות של ניונהאם הפכה לבסיס למסה "חדר משלך".

לאחר שפרשה מניהול המכללה ב-1941 תכננה סטרייצ'י להתמקד במחקר הספרות האנגלו-נורמנית, אך בריאותה הלקויה והלחץ ממנו סבלה במהלך מלחמת העולם השנייה מנעו זאת ממנה. היא נפטרה ב-19 בדצמבר 1951, בגיל 75 בבית בו התגוררה משפחתה מאז 1919 בכיכר גורדון בבלומסברי.

## קישורים חיצוניים

## הערות שוליים

קטגוריה:חוקרי ספרות בריטים
קטגוריה:חוקרי ספרות צרפתית
קטגוריה:פמיניזם בממלכה המאוחדת
קטגוריה:פמיניסטיות בריטיות
קטגוריה:בריטיות שנולדו ב-1876
קטגוריה:בריטיות שנפטרו ב-1951
אמארה נאלו

**אמארה נאלו** (באנגלית: **Amara Nallo**; נולד ב-18 בנובמבר 2006 בלונדון שבאנגליה) הוא כדורגלן אנגלי המשחק בעמדת הבלם בקבוצת ליברפול מהפרמייר ליג.

## קריירת מועדונים
נאלו גדל במחלקת הנוער של וסטהאם יונייטד, ובחודש אוגוסט 2023 עבר למחלקת הנוער של ליברפול. ב-29 בינואר 2025 ערך את הופעת הבכורה שלו בקבוצה הבוגרת של המועדון, כשנכנס כמחליף בדקה ה-83 וקיבל כרטיס אדום ישיר כארבע דקות לאחר מכן כשמנע הזדמנות הבקעה, בהפסד 3-2 לפ.ס.וו. איינדהובן במסגרת שלב הליגה של ליגת האלופות לעונת 2024/2025. ב-29 באוקטובר ערך את הופעתו השנייה במדי ליברפול, כשהחליף את אלכסיס מק אליסטר בהפסד 3-0 לקריסטל פאלאס במסגרת הסיבוב הרביעי של גביע הפוטבול ליג לעונת . הוא הורחק בכרטיס אדום ישיר כ-12 דקות לאחר כניסתו למשחק, ובכך הפך לשחקן הראשון בהיסטוריה של ליברפול שמורחק בשני משחקים רצופים.

## חיים אישיים
נאלו ממוצא סיירה לאוני.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ליברפול
קטגוריה:אנגלים שנולדו ב-2006
בורז' (כדורסל)

**בורז**' (בצרפתית: **Tango Bourges Basket**) היא קבוצת כדורסל צרפתית המשחקת בליגת העל הצרפתית. היא הייתה קבוצה צרפיתית הראשונה שזכתה בתחרות אירופית ("גביע רונקטי" בשנת 1995) ובהמשך זכתה 3 פעמים ביורוליג.

## היסטוריה
הקבוצה הוקמה בשנת 1967. בשנת 1990 היא לראשונה זכתה ב"גביע צרפת" ובשנת 1995 באליפות הליגה. בסך הכול היא זכתה באליפות הליגה 15 פעמים, מהם 6 פעמים ברציפות בשנים 1995-2000. בפעם החארונה היא זכתה באליפות בשנת 2022.

בזירה האירופית "בורז'" זכתה ב"גביע רונקטי" בשנת 1995. בתחרויות יורוליג היא זכתה 3 פימים - 1997, 1998 ו-2001. בתחרות יורוקאפ היא זכתה פעמיים - 2015/2016 ו-2021/2022

איזבל פיאלקובסקי הייתה בסגל הקבוצה בשנים 1995-1997.

## קישורים חיצוניים

* 

קטגוריה:קבוצות כדורסל נשים
קטגוריה:צרפת: כדורסל
מלאניה

**מלאניה** (באנגלית: **Melania**) הוא סרט אמריקאי משנת 2026, בהפקה ובבימויו של ברט ראטנר. הסרט מתעד את מלאניה טראמפ, הגברת הראשונה של ארצות הברית, בעשרים הימים שלפני השבעתו השנייה של בעלה, דונלד טראמפ, לנשיאות.

הפיתוח החל זמן קצר לאחר בחירות הנשיאות ב-2024 והפרויקט קיבל הצעות מימון מאמזון, דיסני, נטפליקס וסרטי פרמאונט. הצעתה של חברת אמזון, בסך 40מיליון דולר, היא הגבוהה ביותר אי פעם עבור סרט תיעודי, וכללה גם הפקה קולנועית וסדרת תעודה. טראמפ שמרה על השליטה העריכתית בסרט והייתה מעורבת במידה רבה בהפקה. זה היה סרטו הראשון של ראטנר מאז שהואשם בהתנהגות מינית בלתי הולמת.

## הפקה
### פיתוח
הרעיון לסרט תיעודי על מלאניה טראמפ, אשתו של דונלד טראמפ, הוצג על ידי מלאניה לג'ף בזוס במהלך ארוחת ערב במאר-א-לאגו בשנת 2024, או למארק בקמן, יועצהּ הבכיר ומנהלה, לאחר הבחירות לנשיאות ארצות הברית 2024. טראמפ חתמה על חוזה כמפיקה בפועל לסרט תיעודי על ימיה לאחר הבחירות, כאשר לדבריה המניע שלה להפקה היה התגובות החיוביות לספר הזיכרונות שלה מ-2024. בינואר 2025, אולפני אמזון הודיעו כי ברט ראטנר יביים סרט תיעודי על טראמפ. פרננדו סוליצ'ין גויס כמפיק בפועל.

### מימון
אמזון, דיסני, נטפליקס וסרטי פרמאונט הגישו הצעות מחיר לזכויות השידור. דיסני הציעה כ-14 מיליון דולר, אך הפסידה להצעה של אמזון בסך 40 מיליון דולר. זה המחיר הגבוה ביותר ששולם אי פעם עבור סרט תיעודי. טראמפ אמרה שהיא קיבלה את הצעתה של אמזון בשל הכללתו של הפקת סרט קולנועי בעסקה.

טראמפ הרוויחה 28 מיליון דולר מהסרט.

### צילום
"מלאניה" הוא סרטו הראשון של ראטנר מאז שנשים רבות האשימו אותו בהתנהגות מינית בלתי הולמת בשנת 2017. ראטנר היה האדם היחיד שנשקל להיות המפיק. ראטנר הפיק בנוסף את הסרט התיעודי על דונלנד טראמפ "האיש שאתה לא מכיר" בשנת 2024.

הצילומים החלו בדצמבר 2024, ובוצעו בין היתר במאר-א-לאגו. טראמפ החזיקה בשליטה עריכתית על הסרט והייתה מעורבת בטריילר, בתיקוני צבע, בבחירת המוזיקה, בקמפיין הפרסום, ועיצבה את הלוגו. בארי פיטרסון, ג'ף קרוננוות' ודנטה ספינוטי צילמו אותו.

## פסקול
לסרט נוצר פסקול מקורי, כולל השיר המקורי "Melania's Waltz" ("הוואלס של מלאניה"). בסרט נעשה שימוש במוזיקה מאת אריתה פרנקלין, בוני אם, הקריסטלס, אלביס פרסלי, ג'ורג'ו מורודר, ג'יימס בראון, ג'וני גרינווד, מייקל ג'קסון, הרולינג סטונז, סילבי ורטן, טירז פור פירז והוילג' פיפל.

## שיווק
טריילר לסרט "מלאניה" יצא לאור ב-17 בדצמבר 2025. ב-28 בינואר, טראמפ צלצלה בפעמון הפתיחה בבורסה לניירות ערך בניו יורק וקידמה את הסרט. דונלד טראמפ פרסם את הסרט ב-Truth Social לקראת יציאתו לאקרנים.

## הפצה
הקרנת הבכורה של "מלאניה" נערכה במרכז ג'ון פ. קנדי לאמנויות הבמה, והקרנות נוספות לחברים ותומכים של טראמפ נערכו ב-20 מוקדים ב-29 בינואר 2026. אולפני אמזון הוציאו את הסרט לאקרנים ב-30 בינואר, ב-2,000 בתי קולנוע בארצות הברית וב-5,000 בתי קולנוע ברחבי העולם. הפצה קולנועית הייתה חלק מרכישת זכויות השידור על ידי אולפני אמזון.

## קישורים חיצוניים
* 
* 

## הערות שוליים

קטגוריה:סרטי ברט ראטנר
קטגוריה:סרטים תיעודיים אמריקאיים
קטגוריה:סרטי אמזון
קטגוריה:סרטי 2026
קטגוריה:דונלד טראמפ
קרב דובריץ'

**קרב דובריץ**' (בבולגרית: **Бой при Добрич**, בספרות מכונה גם **קרב באזארג'יק** ) היה קרב במערכה ברומניה במלחמת העולם הראשונה, שהתחולל בראשית ספטמבר 1916 סמוך לעיר דובריץ' במסגרת ראשיתה של מתקפת הנגד של מעצמות המרכז בחזית, הסתיימה בניצחון בולגרי מובהק, והובילה לנסיגת כוחות מדינות ההסכמה מהאזור.

## רקע

### המערכה ברומניה
בשלהי אוגוסט 1916 פתחו הרומנים במתקפה נרחבת על קווי הצבא האוסטרו-הונגרי בגזרת טרנסילבניה, ואילצו אותם לסגת. מעצמות המרכז איגדו כוחות גרמניים, בולגריים ועות'מאניים בפיקודו הכולל של אוגוסט פון מקנזן, ויצאו למתקפת נגד מכיוון בולגריה וצפונה לשטחי דרום דוברוג'ה, במטרה לרתק כוחות רומניים לאזור, ולהקל את הלחץ על האוסטרו-הונגרים בחזית הטרנסילבנית. בראשית ספטמבר נפגשו הצדדים לשני קרבות מכריעים האחד בדובריץ' והשני בטוטראקן.

## הצבאות הלוחמים
### מעצמות המרכז
כוחות מעצמות המרכז התבססו הארמייה הבולגרית השלישית בפיקודו של סטפן טושב, ומנו 23 גדודי רגלים, 10 סוללות ארטילריה, 17 אסקדרוני פרשים
### מדינות ההסכמה
מדינות ההסכמה התבססו על הקורפוס ה-47 הרוסי  בפיקודו של אנדריי זאיוֹנצ'קובסקי , ובתוכו דיוויזיית המתנדבים הסרבית הראשונה  בפיקודו של סטבן האדז'יץ' , וכן מספר יחידות מהארמייה הרומנית השלישית בפיקודו של ניקולָאֶה ארגירֶסקוּ. בסך הכל מנו הכוחות: 46 גדודי רגלים, 17 סוללות ארטילריה, 19 אסקדרוני פרשים.

## מהלך הקרב
הקרב החל ב-5 בספטמבר 1916 כאשר הכוחות של מדינות ההסכמה היו בעדיפות מספרית על יחידות מעצמות המרכז ונראה היה שיצליחו להדוף את הכוחות הבולגריים. ב-6 בספטמבר הגיעה לאזור דיוויזיית הפרשים הבולגרית הראשונה בפיקודו של איוואן קולב ותקפה את קוויה האחוריים של דיוויזיית המתנדבים הסרבית הראשונה. המתקפה הובילה לאנדרלמוסיה בשורות הסרבים אשר פתחו בנסיגה חפוזה משדה הקרב, שהובילה לאפקט דומינו בכל מערך הכוחות של מדינות ההסכמה ונסיגה חפוזה גם של כל הקורפוס ה-47 של האימפריה הרוסית, והכוחות הרומניים תוך מניין נפגעים גבוה מאד. בקרב הכוחות הסרביים לבדם נמנו 8,539 הרוגים ופצועים. ב-7 בספטמבר הורה הגנרל אנדריי זאיונצ'קובסקי על נסיגה כוללת מהאזור ותפיסת עמדות הגנה במולדובה.

## קישורים חיצוניים

* [קרב דובריץ'](https://enciclopediaromaniei.ro/wiki/Bătălia_de_la_Bazargic_(5_–_7_septembrie_1916)), באתר enciclopediaromaniei 

## ביאורים

## הערות שוליים

דובריץ'
דובריץ'
דובריץ'
דניאל ג'ולאני

**דניאל ג'ולאני** (באוקראינית: **Даніель Джулані**; נולד ב-19 במרץ 2003 בישראל) הוא כדורגלן ישראלי-אוקראיני המשחק בעמדת המגן השמאלי בקבוצת עירוני טבריה מליגת העל הישראלית, בהשאלה ממכבי חיפה.

## קריירת מועדונים
ג'ולאני גדל במחלקות הנוער של הפועל פתח תקווה ומכבי פתח תקווה. ב-1 ביוני 2020 ערך את הופעת הבכורה שלו בקבוצה הבוגרת של מכבי פתח תקווה, בניצחון 3-0 על מועדון ספורט כפר קאסם במסגרת המחזור ה-29 בליגה הלאומית לעונת 2019/2020. ב-15 ביוני הבקיע את שערו היחיד במועדון, בניצחון 1-0 על הפועל ראשון לציון במסגרת המחזור ה-32 בליגה. בתום עונה זו העפילה מכבי פתח תקווה לליגת העל. ב-8 בנובמבר ערך את הופעת הבכורה שלו בליגת העל, בהפסד 1-0 לעירוני קריית שמונה במסגרת המחזור השישי בליגה לעונת 2020/2021. בתום עונה זו, חזרה מכבי פתח תקווה לליגה הלאומית. בסך הכל ערך ג'ולאני 18 הופעות ליגה במדי המועדון, בהן הבקיע שער אחד.

ב-11 ביוני 2023 הושאל למשך עונת 2023/2024 להפועל כפר סבא מהליגה הלאומית. ב-28 באוגוסט ערך את הופעת הבכורה שלו במועדון, בתיקו 3-3 נגד בני יהודה תל אביב במסגרת המחזור הראשון בליגה. ב-21 בספטמבר הבקיע את שער הבכורה שלו במועדון, בהפסד 4-1 למכבי יפו במסגרת המחזור החמישי בליגה. בסך הכל ערך 31 הופעות ליגה במהלך תקופת ההשאלה, בהן הבקיע ארבעה שערים.

ב-25 ביולי 2024 חתם בבני סכנין מליגת העל הישראלית. ב-14 בספטמבר ערך את הופעת הבכורה שלו במדי המועדון, בתיקו 2-2 נגד מועדון ספורט אשדוד במסגרת המחזור השלישי בליגה לעונת 2024/2025. במשחק זה הבקיע את שערו היחיד במדי המועדון. הוא שיחק במועדון במשך עונה אחת, במהלכה ערך 23 הופעות ליגה.

ב-21 ביולי 2025 חתם במכבי חיפה מליגת העל הישראלית, והושאל מיד לעירוני טבריה, גם היא מליגת העל הישראלית. ב-23 באוגוסט ערך את הופעת הבכורה שלו בעירוני טבריה, בניצחון 1-0 על הפועל חיפה במסגרת המחזור הראשון בליגה לעונת 2025/2026.

## קריירה בין-לאומית
ג'ולאני שיחק בנבחרות הצעירות של אוקראינה עד גיל 16 ועד גיל 17.

## חיים אישיים
גולאני נולד בישראל לאם, לריסה, שנולדה וגדלה באוקראינה. אמו הנפיקה לו דרכון אוקראיני, ולכן היה זכאי לקבל רק תעודת זהות ישראלית, ולא יכול היה לייצג את הנבחרות הצעירות של ישראל.

## קישורים חיצוניים

* 
* 

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:כדורגלני מכבי פתח תקווה
קטגוריה:כדורגלני הפועל כפר סבא
קטגוריה:כדורגלני בני סכנין
קטגוריה:כדורגלני מכבי חיפה
קטגוריה:כדורגלני עירוני טבריה
קטגוריה:ישראלים שנולדו ב-2003
קטגוריה:אוקראינים שנולדו ב-2003
מתקן האימונים חודורוב

**מתקן האימונים ע"ש חודורוב** הוא מתחם האימונים המרכזי של מועדון הכדורגל הישראלי הפועל תל אביב, המתחם ממוקם ברחוב הלוחמים 6 בחולון, מול המרכז הרפואי וולפסון. המתקן משמש את כלל מחלקות המועדון בהם הקבוצה הבוגרת, ומחלקת הנוער. המתחם קרוי על שמו של יעקב חודורוב, שהיה שוער הקבוצה.

עד שנת 2002 קיימה הפועל תל אביב את אימוניה במתחם "הבית האדום" שבשכונת יפו ג'. באותה שנה חנך המועדון מתחם אימונים חדש בסמוך למרכז הרפואי וולפסון בחולון, אף כי הוא מצוי בתחום השיפוט של עיריית תל אביב–יפו. בתחילה נקרא המתחם בשם „וולפסון”, ובשנת 2008 נקרא על שמו של שוער העבר של הקבוצה, יעקב חודורוב.

במתחם שוכנים משרדי הנהלת הקבוצה וכן מגרשי האימונים של מחלקת הנוער. בשנת 2015 עבר המתחם שיפוץ מקיף, שלאחריו כלל ארבעה מגרשי אימונים (ובהם מגרש סינתטי), חדרי אורחים ושופטים, חדרי מולטימדיה והדרכה, חדר כושר, חדרי הלבשה, חדר כוח, מקלחות וג'קוזי לאמבטיות קרח.

במרץ 2023 נגרם למתחם נזק כתוצאה משריפה, בעקבות הצתה שאירעה בשעות הבוקר שלפני משחק מול בית"ר ירושלים. בעקבות אירוע זה, ובמקביל לתוכניות שדרוג רחבות יותר, פורסם ביוני 2023 כי המועדון החליט על שיפוץ כללי של מתחם חודורוב, לראשונה מאז שנת 2015. השיפוץ נועד להפוך את המתחם לאחד ממתקני האימונים המתקדמים בישראל, והוא תוכנן בהתאם לסטנדרטים בינלאומיים גבוהים.

במסגרת העבודות תוכנן שינוי מבני מקיף, שבמרכזו חלוקה מחדש של המתחם והפרדה מלאה בין אגף המנהלה לבין אזור השחקנים והצוות המקצועי, לרבות כניסות ודרכי גישה נפרדות. מטרת המהלך היא יצירת אזור סטרילי המבודד את פעילות השחקנים והצוות המקצועי משאר אנשי המועדון ומבקרים מזדמנים. בנוסף פורסם כי חדרי הכושר והאוכל יורחבו וישודרגו, וכי יתווספו חדרי מנוחה וחדרים ייעודיים לצוות המקצועי ולצוותי האנליזה והדאטה. באגף המנהלה ימוקמו משרדים למנכ"ל המועדון, לסמנכ"לים, ליועץ המשפטי ולמחלקות האדמיניסטרטיביות. סיום השיפוצים תוכנן לאוגוסט 2023, לקראת פתיחת עונת 2023/2024.

מתקן חודורוב משתרע על שטח באורך של כ־100 מטרים וברוחב של כ־60 מטרים, וכולל ארבעה וחצי מגרשי אימון. לצד המגרשים פועלים מבנים וקרוואנים המשמשים את מחלקת הנוער, ובהם חדרי הלבשה לשחקני הנוער, חדרי אורחים ושופטים, מקלחות וחדרי מולטימדיה ולימוד.

לקבוצה הבוגרת עומד חדר הלבשה ייעודי גדול, הכולל חדר מולטימדיה והדרכה, חדר כוח, חדר כושר, מקלחות וג׳קוזי המשמש לאמבטיות קרח. במתחם שוכנים גם משרדי הנהלת המועדון.

באוקטובר 2023, עם פרוץ מלחמת חרבות ברזל הוכשר אחד ממגרשי המתקן בחודורוב למנחת מסוקים לפינוי פצועים.

## הערות שוליים

קטגוריה:הפועל תל אביב (כדורגל)
קטגוריה:תל אביב-יפו: ספורט
קוניקה מינולטה

**קוניקה מינולטה** (באנגלית: **Konica Minolta**) היא חברה יפנית רב-לאומית המתמחה בפיתוח, ייצור ושיווק של פתרונות הדפסה, מערכות הדמיה, ציוד אופטי, מערכות מדידה ופתרונות דיגיטליים לעסקים ולתעשייה.

נכון לשנת 2024, מעסיקה החברה כ-35,631 עובדים ופועלת בלמעלה מ-150 מדינות ברחבי העולם, בהן יפן, ארצות הברית, גרמניה, צרפת, ישראל, סין והודו.

מטה החברה הראשי ממוקם בטוקיו, יפן.

## היסטוריה
חברת קוניקה מינולטה הוקמה בשנת 2003 לאחר מיזוג בין חברת קוניקה (Konica) וחברת מינולטה שסיפקה ציוד לצילום (Minolta) שפיתחה מצלמות וטנולוגיות הדמיה.

בשנת 2006, הודיעה החברה על יציאה מלאה משוק המצלמות והצילום לצרכן הפרטי, בעקבות הפסדים מתמשכים בתחום, ומכרה את פעילותה בתחום מצלמות הרפלקס והטכנולוגיות הנלוות לחברת סוני.

בשנת 2007, סגרה החברה את חטיבת הפילם והמעבדות הצילומיות, והשלימה מעבר אסטרטגי להתמקדות בפתרונות הדפסה עסקיים, מערכות הדמיה רפואיות וציוד תעשייתי.

בשנת 2017, רכשה את חברת אמברי גנטיקס (Ambry Genetics) האמריקאית, המתמחה בבדיקות גנטיות, בעסקה שהוערכה בכמיליארד דולר, כחלק מהתרחבותה לתחום הרפואה.

בעשור האחרון הרחיבה החברה את פעילותה לתחומי בינה מלאכותית, ניתוח נתונים, אבטחת מידע, אוטומציה וניהול תהליכים עסקיים.

## פעילות בישראל
קוניקה מינולטה פועלת בישראל באמצעות נציגויות ושותפים עסקיים ומספקת פתרונות הדפסה, ניהול מסמכים, מערכות דיגיטליות ופתרונות לארגונים, מוסדות ציבוריים וחברות פרטיות.

## קישורים חיצוניים

* 
* פרופיל קוניקה מינולטה, באתר Investing
* 

## הערות שוליים

קטגוריה:חברות אלקטרוניקה יפניות
יאניס פורוקס

**יַאנִיס פּוֹרוֹקְס** (בלטבית: **Jānis Poruks**; ) היה משורר וסופר לטבי, הנחשב למייסד הזרם הרומנטי ב.

## קורות חיים
יאניס פורוקס נולד ב, ב של פלך ליפלנד, למשפחת איכרים. הוא החל את חינוכו בבית הספר הקהילתי המקומי בדרוביינה. לימים למד גם בבית הספר הקהילתי של  ובבית הספר העירוני בצסיס. ב-1893 פורוקס עבר לגרמניה והחל לימודים ב. בעודו בדרזדן פרסם את ספרו הראשון, אוסף מסות בשפה הגרמנית בשם "Religion der Zukunft" (דת העתיד).

פורוקס חזר ללטביה ב-1894 לאחר שאזל כספו. בלטביה, החל לימודי כימיה במכון הפוליטכני של ריגה, אך מאוחר יותר עבר ללימודי מסחר. הוא החל לעבוד גם בעיתון "Mājas Viesis" (אורח הבית). בתקופה זו כתב את מרבית יצירותיו המפורסמות ביותר ולעיתים קרובות חתם עליהן בשמות העט "נמו" (Nemo) או "פרסיפל" (Parsifal).

לאחר 1905 החלה בריאותו הנפשית של פורוקס להידרדר, והוא טופל בבתי חולים פסיכיאטריים בריגה,  וטרטו. מ-1909 עד 1910 התגורר פורוקס בבית הסופרים "בורטנייקו נמס" (Burtnieku nams) בריגה.

יאניס פורוקס נפטר ב-25 ביולי 1911 בבית חולים פסיכיאטרי בטרטו. הוא נקבר בבית הקברות של צסיס, אך ב-1924 הועברו עצמותיו לקבורה מחדש ב בריגה.

## יצירתו
הפרסום הראשון של פורוקס היה הסיפור הקצר "Purvaiņos" (בביצות), שפורסם בעיתון  ("הגיליון היומי") ב-1888. הוא כתב 13 סיפורים, רומן אחד, אוסף שירה אחד ומחזה אחד. ביצירות הפרוזה שלו השתמש באלמנטים של רומנטיקה, ריאליזם וסימבוליזם, לעיתים אף בכולם ביצירה אחת. שירתו אינטימית ורומנטית מאוד. המלחין הלטבי  הלחין מוזיקה לכמה משיריו.

## קישורים חיצוניים

## הערות שוליים

קטגוריה:סופרים לטבים
קטגוריה:ילידי 1871
קטגוריה:נפטרים ב-1911
הקיסר נפוליאון בלשכתו בטווילרי

**הקיסר נפוליאון בלשכתו בטווילרי** הוא ציור שמן מ־1812 מאת ז'אק-לואי דויד, הנמצא כיום באוסף הגלריה הלאומית לאמנות בוושינגטון. היצירה מציגה את נפוליאון בונפרטה ברגע חריג: עייף, שקוע בעבודה, רגע לפני עלות השחר. היא הפכה לאחת הדימויים האיקוניים ביותר של המנהיג, לא כמצביא רכוב על סוס אלא כשליט שקוע בכתיבה וממשל. זוהי יצירה טעונה סמלים, שמחברת בין מיתוס של מלכות לתחושת שחיקה אנושית.

### תיאור חזותי
במרכז הקומפוזיציה עומד נפוליאון, לבוש מדים כחולים כהים עם חזית לבנה, כפתורי פליז, מדליות וכתפיות זהב. ידו הימנית תחובה בתוך המעיל – תנוחה שהפכה לסמל לזיהויו. מכנסיו וגרביו מקומטים, רגליו נתונות בנעליים שחורות עם אבזמים מוזהבים. מאחוריו מוצב שולחן מוזהב ועליו ניירות, ספרים ונר דועך. לצדו כיסא אדום שעליו מונחים חרב וגליל נייר עם הכיתוב “COD” – רמז לקוד נפוליאון. השעון מורה 4:13 – שעת בוקר מוקדמת, ומסמן את ליל העבודה שעבר הקיסר. שמו של האמן חתום על מגילה על הרצפה: “LVD.CI.DAVID OPVS 1812”.

### סמליות ומשמעות
הציור מציג את נפוליאון כעובד ציבור מסור – לא רק לוחם אלא מחוקק, איש רפורמות. הסביבה עשירה בפרטים שמסמלים סמכות: רהיטים כבדים ומוזהבים, הדבורים שעל הריפוד (סמל בית בונפרטה), הספרים, והניירות. אך בניגוד לרהב של סמלים אימפריאליים, הדמות עצמה עייפה, שערה פרוע, עיניו נוגות. הניגוד הזה מייצר אפקט מורכב: לא רק האדרת מנהיג אלא גם אנושיותו, המאמץ שהוא נושא, והשחיקה שבשלטון. תיאור זה שומר על הדימוי האזרחי החדש שלו, ולא על הדימוי ההרואי (כמו בפסלו של קנובה "נפוליאון כמרס מביא השלום") או הצבאי (כמו בציורו של דויד "נפוליאון חוצה את האלפים"). עם זאת, החרב שעל מסעד הכיסא עדיין רומזת להצלחותיו הצבאיות. פרחי האירוס (fleurs-de-lys) והדבורים ההרלדיות מרמזות על יציבותה של השושלת הקיסרית.

### פרשנות אמנותית וביקורת
במאמרו של מנואל מאייר, *"תשישות הקיסר"*, נטען כי הציור מציג לא שליט נשגב, אלא אדם מותש שזה עתה קם מכיסאו. הקומפוזיציה ממקמת את הקיסר בגובה העיניים, מבטו פוגש את הצופה, לא ממקום של כוח אלא מתוך מאמץ. לטענת מאייר, זו אינה תעמולה בלבד אלא חקירה ציורית של מצב אנושי: הקיסר שוקע מעומס עבודה, והצופה הופך שותף להבנת עולו. ניתוחו של מאייר מצביע על הצורך להחזיר את הדגש לניתוח ציורי, ולא להסתפק רק בפרשנות היסטורית.

### הקשר היסטורי ומורשת
הציור נוצר שנה לפני הפלישה לרוסיה, תחילת שקיעתו של נפוליאון. בתקופה זו ביקש דויד להאדיר את דמותו לא רק כלוחם אלא כאדריכל של הסדר החברתי החדש. עם זאת, נפוליאון ההיסטורי הוא דמות מורכבת: הוא אחראי לרפורמות מתקדמות, אך גם להחזרת העבדות, למלחמות עקובות מדם ולביזה נרחבת. הציור נותר עד היום סמל לדואליות שבשלטון, חזון והרס, ייעוד ותשישות.

## קישורים חיצוניים

## הערות שוליים

קטגוריה:הגלריה הלאומית לאמנות וושינגטון: ציורים
קטגוריה:ז'אק לואי דויד
קטגוריה:ציורי שמן
קטגוריה:תיאורים תרבותיים של נפוליאון
קטגוריה:ציורים מהמאה ה-19
קטגוריה:ציורי היסטוריה
קטגוריה:ציורי ז'אנר
כאשמר

**כאשמר** (בפרסית: **کاشمر**) היא עיר השוכנת במחוז המרכזי של כאשמר בח'וראסאן רזאווי שבאיראן. כאשמר היא עיר הבירה של המחוז המרכזי ושל מחוז כאשמר. כאשמר שוכנת בסמוך לשיש טראז, נהר באיראן בן למעלה מ-4 מיליון שנים. לפני הספירה, העיר נקראה בשם טורשיז (ترشیز).

## דמוגרפיה
### אוכלוסייה
האוכלוסייה של כאשמר נכון למפקד האוכלוסין הלאומי לשנת 2006 היה 81,527 נפשות ב-21,947 משקי בית. נכון למפקד האוכלוסין הלאומי לשנת 2011, 90,200 נפשות התגוררו ב-26,445 משקי בית בעיר, ונכון למפקד האוכלוסין לשנת 2016, 102,282 נפשות התגוררו ב-31,775 משקי בית בעיר.

## אתרים היסטוריים
כאשמר היא עיר הידועה במגוון אתרים היסטוריים. בעיר התרחשו מספר סיפורים עתיקים.

### הקיפרס של כאשמר
הקיפרס של כאשמר היה קיפרס, סוג של עץ בעל חשיבות דתית מיוחדת לדת הזורואסטרית שאז שלטה בעיר. על פי האמונה הזורואסטרית, עץ הקיפרס גדל באמצעות זרע שהנביא זרתוסטרה הביא מגן עדן. זרתוסטרה שתל את העץ לזכר המלך וישטספה, זורואסטרי עתיק שהיה נאמן לנביא זרתוסטרה.
ממוזער|מבנה השוכן כיום באזור הקיפרס של כאשמר, 2024
[ממוזער|חגיגות בכאשמר לרגל [המתקפה האיראנית על ישראל (אפריל 2024)|המתקפה האיראנית על ישראל (אפריל 2024)]]
ב-10 בדצמבר 861 לספירה, הח'ליף העבאסי אל-מותוכל, שלא יכול היה או לא רצה לעזוב את בגדאד, הורה לכרות את העץ ולהובילו לבירתו, כדי שנגרים יוכלו להרכיבו מחדש עבורו. אנשי הכפר שהתגוררו בסמוך לעץ התחננו בפני הח'ליף שלא יכרות את העץ ואף הבטיחו לשלם לו, מה שלא צלח. כאשר עבאסי כרת את העץ, הוא נרצח בידי אנשי הכפר עוד לפני שהספיק להגיע לבגדאד.

### מקדש האש של כאשמר
מקדש אש (בפרסית: آتشکده) הוא בית תפילה של מאמינים זורואסטרים. על פי הסיפור הזורואסטרי, מקדש האש הראשון שהוקם, הוקם בכאשמר לבקשתו של זרתוסטרה.

## דת
הדת הנפוצה ביותר בעיר היא אסלאם שיעי, ובפרט זרם התריסריים. לפני שדת האסלאם הגיעה אל העיר, הדת הנפוצה בה הייתה הדת הזורואסטרית.

## השכלה
ממוזער|שטיח כאשמרי
בעיר כאשמר יש 5 מרכזי למידה: אוניברסיטת פאיימה נור של כאשמר, האוניברסיטה האסלאמית אזאד של כאשמר, אוניברסיטת הג'יאהד של כאשמר, מרכז הלימודים המתקדמים של כאשמר ובית ספר לאחיות של כאשמר. כ-3,500 כאשמרים לומדים במרכזי למידה מתוך 3,794,420 סטודנטים בכל המדינה.

## תעשייה
העיר ידועה בייצוא של זעפרן, תבלין המופק מהצלקת של פרח הכרכום התרבותי (Crocus sativus), ובייצוא של שטיחים פרסים. הייצוא העיקרי הוא של שטיחים פרסים, צימוקים, פירות יבשים וזעפרן.

### שטיחים כאשמרים
בכאשמר נעשה ייצור המוני של שטיחים פרסים שלעיתים נקראו גם שטיחים כאשמרים, וייתכן כי המקור שלהם הוא בעיר או במחוז כאשמר. השטיחים נעשים בידי אדם ולעיתים נעשה בהם עיצובים של נופים או של ציידים. ייתכן שייצורן של השטיחים התחיל עוד ב-1260 עד 1280. אז, אחד מהיצרנים הידועים של השטיחים הפרסים היה מוחמד קרמני, שעל פי מקומיים נולד בסמוך לעיר.

### ענבים
כאשמר מובילה בייצור של צימוקים, ענבים משומרים. כ-40 סוגים של ענבים מיוצאים מהעיר והיא מהמובילות בתעשייה זו. 50% מהענבים שמיוצרים בעיר מיוצאים לאירופה.

## אקלים

## קישורים חיצוניים

## הערות שוליים

קטגוריה:איראן: ערים
קטגוריה:ערים קדושות
קטגוריה:ח'וראסאן רזאווי: יישובים
מטחנת הפלפל

"**מטחנת הפלפל**" (בגרמנית: **Die Pfeffermühle**) היה שמו של אנסמבל קברט גרמני, שהוקם במינכן ב־1933, ונאלץ לברוח מהשלטון הנאצי. הוא פעל בגלות בשווייץ, והפך לאחד מהקברטים החשובים בשפה הגרמנית.

## רקע
מייסדי האנסמבל היו קלאוס ואריקה מאן, תרזה גיזה, ומגנוס הנינג (Magnus Henning), שהיה יוזם הקברט. מלבד אריקה וקלאוס מאן, בין הכותבים היו ולטר מרינג ווולפגנג קפן, בעוד שבין המציגים היו תרזה גיזה, לוטה גוסלר (Lotte Goslar) וצילי ואנג. אריקה מאן כתבה רבים מהטקסטים, ולעיתים קרובות הופיעה כמנחה וכשחקנית בתלבושת ליצן לבנה.

את שם האנסמבל המציא אביה של אריקה, תומאס מאן, מסביב לשולחן האוכל, כאשר במהלך שיחה משפחתית על שם הקברט המתוכנן של אריקה, הצביע על מטחנת הפלפל ושאל: "מה דעתך על זה?"

הצגת הבכורה של האנסמבל התקיימה ב־1 בינואר 1933, ב"בונבוניירה" שבמינכן, והתקבלה באהדה. במהלך ינואר ופברואר הופיע הקברט מדי ערב בפני אולם מלא עד אפס מקום, ובאפריל תוכנן להיפתח מחדש בתיאטרון גדול יותר עם תוכנית חדשה. אך במרץ התקיימו בחירות וכשני מיליון בוחרים במדינה (בוואריה) הצביעו עבור היטלר. כך סיפרה אריקה מאן כעבור שנים: "לא ניתן היה להמשיך ולהפעיל את מטחנת הפלפל. החברים המרכזיים, מגנוס הנינג, תרזה גיזה, זיבילה שלוס (Sybille Schloß), היגרו מיד לאחר מכן, זמן קצר אחרי שקלאוס ואני יצאנו באמצע מרץ. החלטנו להמשיך מחוץ לגרמניה".

הקברט חידש את הופעותיו ב־30 בספטמבר 1933 ב"מלון הירשן" בציריך. מאחר שחברי ההרכב היו מהגרים ללא אזרחות שווייצרית, הם יכלו להתחיל רק לאחר הצטרפותה של הפסנתרנית השווייצרית ואלסקה הירש (Valeska Hirsch), לימים אשתו של הבמאי לאופולד לינדטברג. פטרונית חשובה של הקברט הייתה אנמארי שוורצנבך שתמכה כלכלית בקברט.

הרפרטואר של הלהקה בציריך כלל התייחסויות ברורות לרייך השלישי, אך נמנע מציון שמות מפורשים. בינואר 1934 יצרה הנציגות הדיפלומטית הגרמנית קשר עם משרד התובע הפדרלי של שווייץ "בנוגע להופעתה של אריקה מאן". היא הצהירה כי "רצוי" אם ביצוע "פעולותיה האנטי-גרמניות" יימנע. משרד התובע הפדרלי סירב לשתף פעולה וטען שמדובר בסאטירה.

כאשר התוכנית השלישית בגלות הוצגה באוקטובר 1934, היא עוררה מהומות מצד נאצים שווייצרים, והאנסמבל נאלץ להופיע תחת שמירה משטרתית. בעקבות כך, הוחלט לצאת לסיור הופעות בצ'כוסלובקיה ובמדינות בנלוקס. לדוגמה, הפואמה Die öffentlichen Verleumder ("המשמיצים הציבוריים") מאת גוטפריד קלר, הייתה חלק קבוע מהרפרטואר של הקברט באותה תקופה. היא הציגה ביקורת פוליטית חריפה שנכתבה יותר מחמישים שנה קודם לכן, אך הקהל לא התקשה לזהות אותה עם דמותו של היטלר. קהל דובר גרמנית רחב נחשף לתוכן הזה, אך בפראג הצנזורה פסלה את השיר והסירה אותו מן התוכנית.

בשנת 1935 נשללה אזרחותה הגרמנית של אריקה מאן, והופעותיה גם מחוץ לגרמניה הפכו בהדרגה לבלתי אפשריות. האנסמבל היגר לארצות הברית.

בסך הכול הופיע הקברט 1034 פעמים באירופה, כאשר ההופעה האחרונה התקיימה ב-14 באוגוסט 1936. אריקה מאן ניסתה להקים את הקברט בניו יורק בתחילת 1937. ניסיון זה לא צלח, ולאחר הופעות בודדות בלבד, נסגר הקברט.

## הערות שוליים

קטגוריה:מתנגדים גרמנים למשטר הנאצי
קטגוריה:מינכן: תרבות
קטגוריה:ציריך: תרבות
קטגוריה:אירופה: תרבות
נמל התעופה האזורי קינסטון

**נמל התעופה האזורי קינסטון** הידוע גם בשם **שדה סטאלינגס**, הוא שדה תעופה ציבורי הממוקם חמישה קילומטירם (3 מיילים) צפון-מערבית לרובע העסקים המרכזי של קינסטון, עיר במחוז לנואר, צפון קרוליינה. הוא משמש בעיקר לתעופה כללית.

אוניברסיטת מזרח קרוליינה משתמשת בשדה התעופה לטיסות של קבוצות הספורט שלה ואנשי צוות אחרים באוניברסיטה. קבוצות המבקרות ב-אוניברסיטה טסות גם הן אל ומחוץ לקינסטון. מסלול ההמראה שלו ארוך מספיק כדי להכיל מטוסים גדולים שנשכרים על ידי קבוצות הפוטבול של המכללות.

## היסטוריה
שדה התעופה קינסטון ג'טפורט נבנה במקור בשנת 1944 על ידי צי ארצות הברית. הוא נפתח באוקטובר כשדה תעופה לאימוני טיס של חיל הנחתים של ארצות הברית, המכונה **שדה התעופה העזר של חיל הנחתים קינסטון**, והיה שדה עזר לבסיס האוויר של חיל הנחתים צ'רי פוינט. צוערים של חיל הים קיבלו אימון טיסה במטוסי V-5 יחד עם הדרכה בסיסית בטיסה בשדה התעופה עד לסגירת המתקן ב-31 באוקטובר 1945.

## קישורים חיצוניים

קטגוריה:קרוליינה הצפונית: שדות תעופה
ג'ארד פיירסטון

**ג'ארד פיירסטון** (באנגלית: **Jared Firestone**; נולד ב-30 במרץ 1990) הוא גולש מזחלות יהודי ממוצא אמריקאי המייצג את ישראל בענף מזחלות סקלטון. עתיד לייצג את ישראל באולימפיאדת מילאנו – קורטינה ד'אמפצו (2026).

## ביוגרפיה
פיירסטון נולד וגדל בדרום פלורידה . הוא התחרה באתלטיקה באוניברסיטת טוליין, וקיבל תואר דוקטור למשפטים מבית הספר למשפטים בנג'מין נ. קרדוזו . בשנת 2021 הקים יחד עם אדם אדלמן ארגון ללא כוונת רווח בשם "Advancing Jewish Athletics", שמטרתו לקדם את האתלטיקה היהודית. כינויו הוא "הסילון היהודי" ("The Jewish Jet").

## קריירה
פיירסטון נחשף לענף מזחלות הסקלטון בשנת 2014, במהלך התאוששותו משבץ חולף ממנו סבל במהלך לימודי המשפטים.

בשנת 2019 החל לייצג את ישראל. עונת גביע העולם הראשונה שלו הייתה עונת , במהלכה השתתף בשתי תחרויות וסיים במקום 41 הכללי. הוא לא התחרה בגביע העולם בעונת , אך חזר להתחרות בעונת , בה סיים במקום 43 כללי.

באליפות אירופה 2022 סיים במקום 20 בתחרות הסקלטון.

בעונותיו הראשונות, התחרה בסבב גביע אמריקה הצפונית. בעונה התחרותית השלישית שלו, היה רחוק שלושה מקומות בלבד מהעפלה לאולימפיאדת בייג'ינג (2022), והוא סיים את העונה במקום 44 בדירוג הכללי של פדרציית המזחלות הבין-לאומית.

בעונת  הפך לישראלי הראשון שזוכה במדליית זהב בענף החלקה אולימפי. הוא עשה זאת בתחרות השנייה שלו בגביע אמריקה הצפונית, שנערכה על המסלול בלייק פלאסיד.

באליפות אירופה 2025 סיים במקום 22 בתחרות הסקלטון. באותה שנה העפיל לאליפות העולם, ההעפלה הראשונה של ישראלי לתחרות אליפות העולם מאז שנת 2019. הוא העפיל לגמר, בו סיים במקום 25, והפך לספורטאי הישראלי הראשון שמגיע לשלב זה בתחרות החלקה גדולה.

לקראת אולימפיאדת מילאנו – קורטינה ד'אמפצו (2026) דורג במקום ה-36 בדירוג העולמי והשיג את המכסה למשחקים עבור ישראל. זאת תהיה הופעתו הראשונה במשחקים האולימפיים.

## קישורים חיצוניים

* ג'ארד פיירסטון, באתר הרשמי של פדרציית המזחלות הבין-לאומית (IBSF) 
* 

## הערות שוליים

קטגוריה:ספורטאים אולימפיים ישראלים
קטגוריה:ישראלים ילידי ארצות הברית
קטגוריה:עולים בשנות ה-2020
קטגוריה:בוגרי אוניברסיטת טוליין
קטגוריה:בוגרי בית ספר קרדוזו למשפטים
קטגוריה:משתתפי אולימפיאדת מילאנו – קורטינה (2026)
קטגוריה:נושאי דגל ישראל באולימפיאדה
קטגוריה:ישראלים שנולדו ב-1990